
การนำผลการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) 
ไปสู่การปรับปรุงและพัฒนามหาวิทยาลัยเทคโนโลยีสุรนารี
	ประจำปีงบประมาณ พ.ศ. 2568	






จัดทำโดย
คณะกรรมการดำเนินการประเมินคุณธรรมและความโปร่งใส
[image: ]ในการดำเนินงานของมหาวิทยาลัยเทคโนโลยีสุรนารี

การนำผลการประเมินคุณธรรมและความโปร่งใส 
ในการดำเนินงานของมหาวิทยาลัยเทคโนโลยีสุรนารี
ไปสู่การปรับปรุงและพัฒนามหาวิทยาลัย


1. ความเป็นมา
การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ถือเป็นกลไกสำคัญในการส่งเสริมให้หน่วยงานภาครัฐพัฒนาการบริหารงานบนหลักธรรมาภิบาล ความโปร่งใส และการมีส่วนร่วมของทุกภาคส่วน มหาวิทยาลัยเทคโนโลยี
สุรนารีจึงให้ความสำคัญกับการนำผลการประเมิน ITA มาใช้เป็นข้อมูลประกอบการวิเคราะห์จุดแข็ง ประเด็นที่ควรพัฒนา และข้อเสนอแนะจากผู้มีส่วนได้ส่วนเสียทั้งภายในและภายนอกมหาวิทยาลัย เพื่อนำไปสู่การกำหนดแนวทางและมาตรการปรับปรุงการดำเนินงานในด้านต่าง ๆ อาทิ การปฏิบัติงานและการให้บริการ การสื่อสารองค์กร การเปิดเผยข้อมูล การมีส่วนร่วมของผู้มีส่วนได้ส่วนเสีย และการพัฒนาระบบบริการอิเล็กทรอนิกส์ ทั้งนี้ เพื่อยกระดับประสิทธิภาพการบริหารจัดการ เสริมสร้างความโปร่งใสและความเชื่อมั่นของสาธารณชน ตลอดจนสนับสนุนการพัฒนามหาวิทยาลัยให้เป็นองค์กรที่มีธรรมาภิบาลและมุ่งสู่ความเป็นเลิศอย่างยั่งยืน

2.  แนวทางการนำผลการประเมินไปปรับปรุงและพัฒนามหาวิทยาลัย 
	เพื่อให้มหาวิทยาลัยเทคโนโลยีสุรนารีมีการพัฒนาและรักษาระดับการประเมิน ITA ให้มีผลการประเมินในแต่ละตัวชี้วัดไม่น้อยกว่าผลการประเมิน ในปีงบประมาณ พ.ศ. 2569 มหาวิทยาลัยจึงได้นำผลการวิเคราะห์ผลการประเมิน ITA ตลอดจนข้อเสนอแนะของสำนักงาน ป.ป.ช. ประจำปีงบประมาณ พ.ศ. 2568 มาจัดทำมาตรการส่งเสริมคุณธรรมและความโปร่งใสในการดำเนินงาน ประจำปีงบประมาณ พ.ศ. 2569 โดยกระบวนการดังนี้

การนำผลการวิเคราะห์ไปสู่การปรับปรุงและพัฒนาองค์กร ในปีงบประมาณ พ.ศ. 2569
	มาตรการโครงการหรือกิจกรรม
	สอดคล้องกับตัวชี้วัด
	ผลการวิเคราะห์ตัวชี้วัดที่นำไปปฏิบัติ
	ขั้นตอนหรือวิธีการดำเนินการ
	ระยะเวลา
ในการดำเนินการ
	ผู้รับผิดชอบ

	มาตรการส่งเสริมคุณธรรมและ
ความโปร่งใสป้องกันการทุจริต 
ประจำปีงบประมาณ พ.ศ.2569
	1. การปฏิบัติหน้าที่
	ผู้รับบริการและบุคลากรบางส่วนยังมี
ความคิดเห็นว่าการปฏิบัติงานและการ
ให้บริการของเจ้าหน้าที่บางกรณียังไม่
เป็นไปตามขั้นตอนและระยะเวลาที่
กำหนด รวมถึงการให้บริการบาง
ช่องทางยังขาดความรวดเร็วและความ
ชัดเจนเพียงพอ โดยเฉพาะการตอบข้อ
ซักถามผ่านช่องทางออนไลน์ และการ
ให้ข้อมูลแก่ผู้รับบริการในบาง
หน่วยงาน
	1.  กำหนดขั้นตอนและระยะเวลาที่ใช้ในการปฏิบัติงานหรือการให้บริการแต่ละขั้นตอนไว้ในคู่มือหรือแนวทางการปฏิบัติงานของเจ้าหน้าที่ หรือคู่มือการขอรับบริการสำหรับผู้มารับบริการหรือมาติดต่อ พร้อมทั้งเผยแพร่คู่มือดังกล่าวบนเว็บไซต์มหาวิทยาลัย
2.  กำกับติดตามให้หน่วยงานรับบริหารปฎิบัติตามคู่มือ
3. จัดให้มีช่องทางที่บุคคลภายนอกสามารถสอบถามข้อมูลต่าง ๆ ของมหาวิทยาลัย เช่น Messenger, Live Chat, Line Official Account, Email, จดหมาย และโทรศัพท์ เป็นต้น และจัดให้มีหน่วยงานที่สามารถสื่อสารให้คำตอบกับผู้สอบถามได้อย่างชัดเจน รวมทั้งประชาสัมพันธ์ให้บุคคลภายนอกได้รับทราบถึงช่องทางดังกล่าว
	1 มีนาคม 2569
ถึง
30 กันยายน 2569
	หน่วยงานรับบริการ/ส่วนประชาสัมพันธ์

	มาตรการส่งเสริมคุณธรรมและความโปร่งใสป้องกันการทุจริต ประจำปีงบประมาณ พ.ศ.2569

	2. การใช้
งบประมาณ
	กระบวนการจัดซื้อจัดจ้างและการ
พิจารณาสั่งซื้อในบางกรณียังมีหลาย
ขั้นตอน ส่งผลให้เกิดความล่าช้าและ
อาจก่อให้เกิดความเสี่ยงต่อการรั่วไหล
ของข้อมูล รวมถึงมีข้อเสนอแนะให้
มหาวิทยาลัยพัฒนาระบบงานให้มี
ความทันสมัยและลดการใช้เอกสารใน
รูปแบบกระดาษ
	1.  มีการติดตามและรายงานความก้าวหน้า รวมถึงปัญหาและอุปสรรคอย่างสม่ำเสมอ
2.  กำกับ ติดตาม และตรวจสอบความถูกต้องของการใช้จ่ายงบประมาณของหน่วยงานที่อยู่ภายใต้การกำกับดูแล ให้เป็นไปตามวัตถุประสงค์ที่กำหนด และแจ้งผลให้หน่วยงานรับทราบ
3.  มีการตรวจสอบการเบิกจ่ายเงิน เช่น ค่าวัสดุอุปกรณ์ ค่าเดินทาง และค่าล่วงเวลา อย่างน้อยปีละหนึ่งครั้ง
4.  สื่อสารและสร้างความเข้าใจแก่บุคลากรภายในหน่วยงานเกี่ยวกับการจัดซื้อจัดจ้าง 
	1 มีนาคม 2569
ถึง
30 กันยายน 2569
	รองอธิการบดี/ส่วนแผนงาน/หน่วยตรวจสอบภายใน

	มาตรการส่งเสริมคุณธรรมและความโปร่งใสป้องกันการทุจริต ประจำปีงบประมาณ พ.ศ.2569
	3. การใช้อำนาจ
	ผลการประเมินจากผู้มีส่วนได้ส่วนเสียภายในสะท้อนให้เห็นถึงประเด็นด้านความเป็นธรรมในการบริหารงานบุคคล เช่น การมอบหมายภาระงานที่แตกต่างกันในตำแหน่งเดียวกัน ความก้าวหน้าในสายงาน และความโปร่งใสในการบริหารจัดการของผู้บริหารบางส่วน
	สื่อสารกับบุคลากรภายในหน่วยงานในเรื่องหลักเกณฑ์และนโยบายในเรื่องการมอบหมายงาน การประเมินผลการปฏิบัติงาน การคัดเลือกผู้เข้าอบรมและศึกษาดูงาน ตลอดจนรับฟังความคิดเห็นของบุคลากรภายในหน่วยงานเพื่อการพัฒนาปรับปรุงกระบวนการทำงานต่อไป
	1 มีนาคม 2569
ถึง
30 กันยายน 2569
	ผู้บริหารทุกระดับ

	มาตรการส่งเสริมคุณธรรมและความโปร่งใสป้องกันการทุจริต ประจำปีงบประมาณ พ.ศ.2569

	4. การใช้ทรัพย์สินของราชการ
6. คุณภาพการดำเนินงาน
	บุคลากรบางส่วนยังขาดความเข้าใจเกี่ยวกับขั้นตอนและแนวปฏิบัติในการยืมใช้ทรัพย์สินของราชการ รวมถึงยังมีความเห็นว่าหน่วยงานควรเพิ่มการกำกับดูแลและตรวจสอบการใช้ทรัพย์สินเพื่อป้องกันการนำไปใช้เพื่อประโยชน์ส่วนตัว
   การดำเนินการดังกล่าวจะช่วยยกระดับคุณภาพการดำเนินงานของบุคลากร เพิ่มประสิทธิภาพในการบริหารจัดการทรัพยากรของมหาวิทยาลัย และส่งเสริมผลการประเมิน ITA ให้ดียิ่งขึ้นในอนาคต
	1.  สื่อสารกับบุคลากรภายในหน่วยงานในเรื่องการยืมและคืนทรัพย์สินของมหาวิทยาลัยให้ชัดเจน 
2.  จัดให้มีช่องทางการสื่อสารให้เข้าถึงมาตรการ คู่มือ และแนวทางการยืมและคืนทรัพย์สินของมหาวิทยาลัย และข่าวสารที่เกี่ยวข้องได้ง่าย
3.  ประชาสัมพันธ์แนวปฏิบัติและขั้นตอนการยืมใช้ทรัพย์สินของราชการให้บุคลากรรับทราบอย่างทั่วถึง ผ่านคู่มือ หนังสือเวียน และช่องทางออนไลน์ของมหาวิทยาลัย พร้อมทั้งกำหนดให้หน่วยงานมีการกำกับติดตาม ตรวจสอบการใช้ทรัพย์สินอย่างสม่ำเสมอ และจัดทำระบบบันทึกข้อมูลการยืม–คืนทรัพย์สินเพื่อให้สามารถตรวจสอบย้อนหลังได้
	1 มีนาคม 2569
ถึง
30 กันยายน 2569
	ส่วนบริหารสินทรัพย์

	- มาตรการส่งเสริมคุณธรรม
และความโปร่งใสป้องกันการ
ทุจริต ประจำปีงบประมาณ 
พ.ศ.2569
- กิจกรรมส่งเสริมการ
ดำเนินงานตามนโยบาย No 
Gift Policy
- โครงการจัดทำแผนปฏิบัติการ
ป้องกันและปราบปรามการ
ทุจริต
	5. การแก้ไขปัญหาการทุจริต
	บุคลากรบางส่วนยังขาดความเชื่อมั่นในกระบวนการจัดการเรื่องร้องเรียนการทุจริตและประพฤติมิชอบ รวมถึงยังมีมุมมองว่ามาตรการป้องกันการทุจริตของมหาวิทยาลัยอาจยังไม่สามารถป้องกันการทุจริตได้อย่างมีประสิทธิภาพเพียงพอ
	1.  ประชาสัมพันธ์มาตรการป้องกันการทุจริตอย่างต่อเนื่อง
2.  การสื่อสารกับบุคลากรภายในหน่วยงานเรื่องนโยบาย No Gift Policy รวมทั้งรับฟังความคิดเห็นเพื่อการพัฒนาปรับปรุงกระบวนการทำงาน และสื่อสารทำความเข้าใจกับบุคลากรภายนอกอย่างชัดเจนว่าหน่วยงานไม่มีนโยบายรับของขวัญ
3.  จัดทำป้ายประกาศ No Gift Policy ในรูปแบบมาตรฐานเดียวกัน เผยแพร่ให้ทุกหน่วยงานติดตั้งให้เห็นอย่างชัดเจน โดยเฉพาะในจุดที่มีการติดต่อกับบุคคลภายนอก
4.  สื่อสารและประชาสัมพันธ์เผยแพร่ช่องทางและมาตรการจัดการเรื่องร้องเรียน รวมถึงดำเนินการตรวจสอบข้อร้องเรียนด้วยความรวดเร็ว โปร่งใส และเป็นธรรม ตลอดจนรายงานสรุปผลการดำเนินงานและการแก้ไขปัญหา พร้อมเผยแพร่ให้บุคลากรได้รับทราบ
5. จัดทำแผนปฏิบัติการป้องกันการทุจริตของหน่วยงาน โดยมีการประเมินความเสี่ยงการทุจริต พร้อมทั้งเผยแพร่ผลการดำเนินงานให้บุคลากรภายในและภายนอกหน่วยงานรับทราบ
	1 มีนาคม 2569
ถึง
30 กันยายน 2569
	ฝ่ายเลขานุการ

	มาตรการส่งเสริมคุณธรรมและความโปร่งใสป้องกันการทุจริต ประจำปีงบประมาณ พ.ศ. 2569
	7. ประสิทธิภาพการสื่อสาร
	พบข้อเสนอแนะว่าช่องทางการเผยแพร่ข้อมูลของมหาวิทยาลัยบางส่วนยังเข้าถึงได้ยาก และข้อมูลบางประเด็นยังขาดความชัดเจนเพียงพอ รวมถึงการตอบข้อซักถามผ่านช่องทางออนไลน์บางกรณียังล่าช้า
	1.  มอบหมายให้หน่วยงานที่เกี่ยวข้องปรับปรุงช่องทางการเผยแพร่ข้อมูลให้สามารถเข้าถึงได้ง่ายมากยิ่งขึ้น โดยจัดหมวดหมู่ข้อมูลให้ชัดเจน ปรับปรุงรูปแบบเว็บไซต์ และกำหนดผู้รับผิดชอบในการปรับปรุงข้อมูลให้เป็นปัจจุบัน รวมถึงกำหนดระยะเวลาในการตอบข้อซักถามผ่านช่องทางออนไลน์เพื่อเพิ่มประสิทธิภาพในการสื่อสารกับผู้รับบริการ
2.  จัดให้มีช่องทางที่บุคคลภายนอกสามารถสอบถามข้อมูลต่าง ๆ ของมหาวิทยาลัย เช่น Messenger, Live Chat, Line Official Account, Email, จดหมาย และโทรศัพท์ เป็นต้น และจัดให้มีหน่วยงานที่สามารถสื่อสารให้คำตอบกับผู้สอบถามได้อย่างชัดเจน รวมทั้งประชาสัมพันธ์ให้บุคคลภายนอกได้รับทราบถึงช่องทางดังกล่าว
	1 มีนาคม 2569
ถึง
30 กันยายน 2569
	ส่วนประชาสัมพันธ์

	มาตรการส่งเสริมคุณธรรมและความโปร่งใสป้องกันการทุจริต ประจำปีงบประมาณ พ.ศ.2569
	8. การปรับปรุงการทำงาน
	พบข้อเสนอแนะถึงความจำเป็นในการลดขั้นตอนการดำเนินงาน การใช้เอกสารดิจิทัลแทนเอกสารตัวจริง และการปรับปรุงการให้บริการของบางหน่วยงาน
	นำระบบเทคโนโลยีสารสนเทศมาใช้ในการปฏิบัติงานมากยิ่งขึ้น เช่น การใช้เอกสารอิเล็กทรอนิกส์ ระบบลงนามเอกสารออนไลน์ และระบบติดตามงาน เพื่อลดขั้นตอนการดำเนินงาน ลดระยะเวลาในการให้บริการ และเพิ่มความสะดวกแก่ผู้รับบริการและบุคลากร
	1 มีนาคม 2569
ถึง
30 กันยายน 2569
	ทุกหน่วยงาน

	การเปิดเผยข้อมูลสาธารณะ (OIT) ประจำปีงบประมาณ พ.ศ. 2569
	9. การเปิดเผยข้อมูล
	ผลการประเมินด้านการเปิดเผยข้อมูลมีคะแนนลดลง ซึ่งเป็นประเด็นที่ควรให้ความสำคัญเป็นลำดับต้น แม้ว่าผู้มีส่วนได้ส่วนเสียบางส่วนจะเห็นว่ามหาวิทยาลัยมีความโปร่งใส แต่ยังมีข้อเสนอแนะให้เปิดเผยกระบวนการทำงานและชี้แจงขั้นตอนต่าง ๆ ให้ชัดเจนมากขึ้น 
	จัดทำข้อมูลการเปิดเผยข้อมูลสาธารณะ (OIT) ให้เป็นไปตามหลักเกณฑ์และเงื่อนไขที่กำหนด พร้อมทั้งเผยแพร่ข้อมูลบนเว็บไซต์มหาวิทยาลัย โดยตรวจสอบและกำกับให้ข้อมูลสามารถเข้าถึงได้อย่างครบถ้วน ทั้งจากเครือข่ายภายในและภายนอกมหาวิทยาลัย
ตัวอย่างของการปรับปรุงขั้นตอนการดำเนินงานจากที่ผ่านมา เช่น การกำหนด URL ที่ต้องอยู่เว็บไซต์ของมหาวิทยาลัยเท่านั้น ไม่ใช่อยู่บน Google Drive เพียงอย่างเดียว
	1 มีนาคม 2569
ถึง
30 กันยายน 2569
	ฝ่ายเลขานุการ

	มาตรการส่งเสริมคุณธรรมและความโปร่งใสป้องกันการทุจริต ประจำปีงบประมาณ พ.ศ.2569
	10. การป้องกันการทุจริต
	ผลการประเมินด้านการป้องกันการทุจริตมีคะแนนลดลง มหาวิทยาลัยจึงได้นำผลการประเมิน ITA และผลการประเมินความเสี่ยงด้านการทุจริตมาวิเคราะห์ร่วมกัน เพื่อกำหนดมาตรการและแผนปฏิบัติการป้องกันการทุจริตให้เหมาะสมกับบริบทของมหาวิทยาลัย พร้อมทั้งส่งเสริมการสร้างการรับรู้และจิตสำนึกด้านคุณธรรมและความโปร่งใสแก่บุคลากรทุกระดับอย่างต่อเนื่อง เพื่อเสริมสร้างวัฒนธรรมองค์กรที่ยึดมั่นในหลักธรรมาภิบาล ความโปร่งใส และการปฏิบัติงานด้วยความซื่อสัตย์สุจริตต่อไป
	ส่งเสริมการสร้างการรับรู้ด้านคุณธรรมและความโปร่งใสแก่บุคลากรทุกระดับ ผ่านการประชาสัมพันธ์ การอบรม การจัดกิจกรรมรณรงค์ และการสื่อสารภายในองค์กรอย่างต่อเนื่อง พร้อมทั้งกำกับติดตามผลการดำเนินงานตามมาตรการที่กำหนด และเปิดเผยข้อมูลที่เกี่ยวข้องให้สามารถตรวจสอบได้ 
ตัวอย่างการดำเนินงาน มหาวิทยาลัยได้เพิ่มช่องทางการสื่อสาร อาทิ Facebook SUT ITA อยู่หน้าเว็บไซต์ของมหาวิทยาลัย และมีผู้รับผิดชอบชัดเจน
	1 มีนาคม 2569
ถึง
30 กันยายน 2569
	ฝ่ายเลขานุการ

